北林區

北林區係中國黑龍江省綏化嘅市轄區。面積2723km²，人口89.9萬。郵編152000。區府駐北二西路。

史 
北林地方原先係北方遊牧民族嘅領地，周代以前屬肅慎，戰國時屬貉地，漢代時屬穢地，三國時屬扶餘，晉代屬寇漫汗國，後魏、北齊時屬豆莫婁，隋朝屬靺鞨黑水部，唐代屬黑水部北柵，五代時歸契丹，金代屬女真，元代係蒙古斡赤斤領地，明代受奴兒干都司轄，清代時係索倫部領地。
後來闖關東嘅移民來到呢度墾殖，1862年開發成鎮。當時呢度有三處圓形樹林，以泥河爲界，河南叫「南圍林子」，河北叫「腰圍林子」，最北嘅叫「北圍林子」。後來北圍林子發展爲綏化市區，「北林」呢個名就係取自北圍林子。
1885年5月17號設理事通判廳，定名爲綏化廳。「綏化」嘅意思，有兩種解釋：一係出自綏楞閣山；二係中文「吉祥安順」嘅意思。
1887年劃分城基，起城牆，開咗四個城門。
1905年1月29號綏化廳升為綏化府。
1913年1月23號，黑龍江省都督府按各府、廳、州一律改縣嘅規定，綏化府改爲綏化縣。
1946年10月到1947年2月間，綏化縣東部曾經劃出做綏東縣，後來合併。
1982年12月18號，綏化縣撤換爲綏化市，隸屬綏化地區，撤銷轄下綏化鎮、城郊公社，改設6條街道。
1999年12月28號，縣級綏化市撤換爲北林區，而之前隸屬嘅綏化地區改爲地級綏化市。

政區 
北林區轄6條街道、12個鎮、6個鄉、2個民族鄉、1個單位
街道：紫來街道、愛路街道、大有街道、吉泰街道、東興街道、北林街道
鎮：寶山鎮、綏勝鎮、西長發鎮、永安鎮、太平川鎮、秦家鎮、雙河鎮、三河鎮、四方臺鎮、津河鎮、張維鎮、東津鎮
鄉：連崗鄉、新華鄉、興福鄉、東富鄉、三井鄉、五營鄉
民族鄉：紅旗滿族鄉、興和朝鮮族鄉
單位：綏化局直

攷 
北林區府

綏化政區